Ramnes kirke

Ramnes kirke er en langkirke fra 1100-tallet på Ramnes («Ravneneset») i Tønsberg kommune i Vestfold fylke. Kirken tilhører Den norske kirken og Tønsberg fellesråd i Ramnes sogn i Tønsberg domprosti i Tunsberg bispedømme. Byggverket er i stein, er enkelt og spartansk, og har 250 plasser. De svære steinveggene er de opprinnelige, bortsett fra det nordvestlige hjørnet. Sakristiet og våpenhuset er bygd inntil de metertykke veggene. Tidlig på 1600-tallet fikk kirken nytt tårn. Det meste av det opprinnelige utstyret er borte, men den eldste delen av døpefonten er fra begynnelsen av 1200-tallet. Altertavlen med nattverdsmotivet og prekestolen med utskårne felter er fra 1600-tallet. På kirkegården står et kombinert bårehus og servicebygg fra 1957. Referanser Se også Ramnes prestegård Litteratur Frøland, Kaare (1991). Ramnes kirke, en historisk oversikt. Ramnes menighetsråd. Rasmussen, Alf Henry (1993). Våre kirker. Norsk kirkeleksikon. Kirkenær: Vanebo forlag. s. 566. ISBN 82-7527-022-7. Eksterne lenker Re kirkelige fellesråd (no) «Ramnes kirke». Kirkesøk. Den norske kirke. Vestfolds vakre middelalderkirker (PDF-bok) (no) «Ramnes kirke». Kulturminnesøk. Riksantikvaren – Direktoratet for kulturminneforvaltning. Tunsberg bispedømme om Ramnes kirke